|  |  |  |
| --- | --- | --- |
|  | **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ** | **ΔΙΕΘΝΗΣ ΚΙΝΗΤΙΚΟΤΗΤΑ** |

# 6 Φεβρουαρίου 2025

**ΑΝΑΚΟΙΝΩΣΗ**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΜΕΤΑΚΙΝΗΣΗ ΦΟΙΤΗΤΩΝ/ΤΡΙΩΝ ΓΙΑ ΣΠΟΥΔΕΣ – ΧΕΙΜΕΡΙΝΟ ΕΞΑΜΗΝΟ ΑΚΑΔ. ΕΤΟΥΣ 2025/26**

Στο πλαίσιο Διεθνών Συνεργασιών εκτός του Προγράμματος Erasmus+ του Τμήματος Πολιτικής Επιστήμης και Διεθνών Σχέσεων (ΠΕΔιΣ) του Πανεπιστημίου Πελοποννήσου δίνεται η δυνατότητα σε φοιτητές/τριες του προπτυχιακού κύκλου σπουδών του ΠΕΔιΣ που έχουν ολοκληρώσει τη φοίτησή τους στα τέσσερα πρώτα εξάμηνα των σπουδών τους, να φοιτήσουν στο University of Central Florida (Ορλάντο - Η.Π.Α.) **για το ΧΕΙΜΕΡΙΝΟ EΞΑΜΗΝΟ του Aκαδημαϊκού Έτους 2025/26** και με πλήρη αναγνώριση για το χρονικό διάστημα των σπουδών τους.

# ΔΙΚΑΙΟΛΟΓΗΤΙΚΑ

1. Αίτηση εκδήλωσης ενδιαφέροντος: Διατίθεται σε ηλεκτρονική μορφή στον ίδιο σύνδεσμο με την Ανακοίνωση.
2. Πιστοποιητικό αναλυτικής βαθμολογίας [Ζητείται αυτεπάγγελτα κατόπιν συναίνεσης]
3. Αντίγραφο πιστοποιητικού γνώσης ξένης γλώσσας
4. Βιογραφικό Σημείωμα στα Ελληνικά και Αγγλικά
5. Φωτοαντίγραφο αστυνομικού δελτίου ταυτότητας ή διαβατηρίου
6. Φωτογραφία

Τα δικαιολογητικά υποβάλλονται μόνο μέσω ηλεκτρονικού ταχυδρομείου απευθείας στη Γραμματεία του Τμήματος Πολιτικής Επιστήμης & Διεθνών Σχέσεων, στην κα **Ηλιάνα Φώτη,** **ilianafoti@uop.gr**.

# ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ: ΠΕΜΠΤΗ, 20 ΦΕΒΡΟΥΑΡΙΟΥ 2025

Προσοχή: Οι φοιτητές/τριες πριν την υποβολή της αίτησής τους συστήνεται να επικοινωνήσουν με την υπεύθυνη για τις Διεθνείς Συνεργασίες εκτός Erasmus+, **Δρ. Μαρία-Ελευθερία Γαλάνη,** **megalani@go.uop.gr**

# ΔΙΑΔΙΚΑΣΙΑ ΕΠΙΛΟΓΗΣ

* Οι αιτήσεις πρωτοκολλώνται από τη Γραμματεία του Τμήματος.
* Αποστέλλονται στην Επιτροπή ERASMUS+ και Διεθνών Σχέσεων, η οποία, βάσει κριτηρίων επιλογής όπως π.χ. ακαδημαϊκή επίδοση, αριθμός οφειλομένων μαθημάτων, γνώση ξένης γλώσσας, αξιολογούν τις αιτήσεις και συμπληρώνουν σε ειδικό έντυπο αξιολόγησης: α) πίνακα επιλεγέντων/εισών φοιτητών/τριων (αξιολογική σειρά) και β) πίνακα επιλαχόντων/ουσών φοιτητών/τριών (αξιολογική σειρά). Οι αιτήσεις οι οποίες απορρίπτονται καταγράφονται στο ειδικό έντυπο με σαφή αναφορά στο λόγο απόρριψης.
* Τα κριτήρια αξιολόγησης είναι τα ίδια που ισχύουν και για την κινητικότητα μέσω Erasmus+ και έχουν αναρτηθεί στο **https://pedis.uop.gr/erasmus-diethneis-synergasies**. Οι υποψήφιοι μοριοδοτούνται σύμφωνα με τα προβλεπόμενα στον Κανονισμό Εrasmus+ και Διεθνούς Κινητικότητας του ΠΕΔιΣ. Οι φοιτητές/τριες που έχουν ήδη μετακινηθεί για σπουδές, μπορούν να συμμετάσχουν εκ νέου, ωστόσο η περίοδος μετακίνησής τους θα πρέπει να συνυπολογίζεται στο ανώτατο όριο μετακίνησης των 12 μηνών ανά κύκλο σπουδών.
* Η ανακοίνωση των αποτελεσμάτων γίνεται από τη Γραμματεία του Τμήματος μέσω αποστολής προσωπικού ηλεκτρονικού μηνύματος (email).

# ΕΠΙΣΗΜΑΝΣΗ: Δεν προβλέπεται κανενός είδους επιχορήγηση ή γενικότερη χρηματοδότηση από το Πανεπιστήμιο Πελοποννήσου.